Diari Oficial de la Generalitat Valenciana


Sumari del DOGV 9466, del 09-11-2022 (2022/10033)

RESOLUCIÓ de 2 de novembre de 2022, de la Direcció General d'Habitatge i Regeneració Urbana, per la qual s'amplia el termini per a la presentació de la justificació de les subvencions per a l'adquisició i millora d'habitatges del Programa d'increment del parc públic d'habitatges, finançat pel Pla estatal per a l'accés a l'habitatge 2022-2025 (Pla ADHA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10323


Data del document
:   02-11-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 2 de novembre de 2022, de la Direcció General d'Habitatge i Regeneració Urbana, per la qual s'amplia el termini per a la presentació de la justificació de les subvencions per a l'adquisició i millora d'habitatges del Programa d'increment del parc públic d'habitatges, finançat pel Pla estatal per a l'accés a l'habitatge 2022-2025 (Pla ADHA). [2022/10347]  
  
Antecedents de fet  
  
De conformitat amb el que s'estableix en la base tretzena de l'Ordre 5/2022, de 23 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria per al 2022 de les subvencions per a l'adquisició i millora d'habitatges del Programa d'increment del parc públic d'habitatges, finançat pel Pla estatal per a l'accés a l'habitatge 2022-2025 (Pla ADHA), en què es disposa que el termini per a la justificació de la subvenció finalitza el 10 de novembre del 2022.  
  
Vist l'ajustat termini entre la data límit per a la sol·licitud de les subvencions, 7 d'octubre de 2022, i la justificació d'aquesta, 10 de novembre de 2022, en vista dels terminis necessaris per a les esmenes de les sol·licituds, la tramitació de les bestretes sol·licitades per molts dels municipis i la falta de mitjans materials i personals dels municipis més xicotets que sol·liciten aquestes ajudes juntament amb la bestreta, i que són, precisament els que més les necessiten, s'entén que els beneficiaris no disposen de suficient termini per a dur a terme el compliment de la seua obligació de justificació, per a l'anualitat 2022, el 10 de novembre de 2022, i tenint en compte els següents:  
  
  
Fonaments de dret  
  
Primer. L'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, estableix que l'òrgan concedent de la subvenció podrà atorgar, tret de precepte en contra contingut en les bases reguladores, una ampliació del termini establit per a la presentació de la justificació que no excedisca la meitat d'aquest i sempre que amb això no es perjudiquen drets de tercer.  
Segon. La Llei 39/2015, d'1 octubre, de procediment administratiu comú de les administracions públiques, en l'article 32, determina que l'Administració, tret de precepte en contra, podrà concedir d'ofici o a petició dels interessats una ampliació dels terminis establits que no excedisca la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats.  
D'acord amb la Llei 39/2015, d'1 d'octubre, del procediment administratiu comú de les administracions públiques, el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i la resta de normativa de necessària i pertinent aplicació, i vista la proposta de resolució, resolc:  
  
Únic  
Ampliar el termini de presentació de la justificació de la convocatòria indicada fins al 24 de novembre de 2022.  
  
València, 2 de novembre de 2022.- La directora general d'Habitatge i Regeneració Urbana: Elena Azcárraga Monzonís.